ddrg/super_eurlex huggingface dataset:
(104)

Ansøgeren fremførte, at kravene om rentabilitet på lang sigt målt som fortjeneste ved salg bør ligge på 25 % efter skat for urinstofindustrien. Det vil betyde en fortjeneste på ca. 36 % af omsætningen før skat. Ansøgeren fremførte, at dette er berettiget som følge af omkostningerne ved at etablere et nyt ammonium/urinstofanlæg, som ville kræve et investeringsafkast på 11 % (angiveligt svarende til en fortjeneste af omsætningen på 36 % før skat). I den forbindelse bemærkes det, at ansøgeren aldrig har krævet en så høj fortjeneste som målsætning i forbindelse med denne procedure, og i den oprindelige undersøgelse blev der fastsat en fortjenstmargen på 8 %, som ville kunne nås uden skadelig dumping. Endvidere har Retten i Første Instans i sin dom i sag T-210/95 bekræftet, at »…den fortjenstmargen, Rådet skal lægge til grund ved beregningen af den indikativpris, der kan afhjælpe skaden, skal begrænses til den fortjenstmargen, fællesskabsindustrien med rimelighed kan påregne under normale konkurrencevilkår uden dumpingimport« (8). I samme sag blev det bekræftet, at »… (et) argument, hvorefter den fortjenstmargen, som fællesskabsinstitutionerne skal lægge til grund, er den, som er nødvendig for at sikre fællesskabsindustriens overlevelse og/eller et rimeligt afkast af industriens kapital, finder ingen støtte i grundforordningen«.
(46)

Ansøgeren gav udtryk for at være interesseret i at afgive tilsagn, men afgav ikke et tilstrækkeligt dokumenteret pristilsagn inden for den frist, der er fastsat i grundforordningens artikel 8, stk. 2. Følgelig kunne tilsagnet ikke godtages af Kommissionen. Det blev dog vurderet, at problematikken i flere spørgsmål, nemlig 1) udsvinget i priserne på den pågældende vare, som nødvendiggør en form for indeksering af mindstepriserne, samtidig med at udsvinget ikke i tilstrækkeligt omfang kan forklares ved hjælp af den vigtigste omkostningsfaktor; og 2) den særlige markedssituation for den pågældende vare (der er bl.a. begrænset import fra den eksportør, der er genstand for undersøgelsen) viser, at der er behov for at overveje, om et tilsagn kombineret med en indekseret mindstepris og et kvantitativt loft kunne være en brugbar løsning.
(1)

Retningslinjerne for beskæftigelsen i Europa (2) indeholder en række retningslinjer for ungdomsbeskæftigelsen, hvori det understreges, at der skal gøres en fornyet indsats for at åbne veje til beskæftigelsen for unge mennesker og nedbringe arbejdsløsheden. Disse retningslinjer omfatter også de mål og benchmarks, som blev fastlagt i forbindelse med den europæiske beskæftigelsesstrategi i 2003 med henblik på begrænsning i antallet af elever, der forlader skolen tidligt, forbedring af uddannelsesniveauerne og mulighederne for unge arbejdsløse for at få en ny start.
1.

EF-referencelaboratoriet skal, hvor det er nødvendigt, sikre kontakt mellem medlemsstaternes nationale/centrale laboratorier for hestesygdomme eller med dele af diagnosticeringslaboratorier, der beskæftiger sig med enkeltpatogener eller grupper af patogener vedrørende de hestesygdomme, der er opført i bilag A til direktiv 90/426/EØF og omhandlet i kapitel II, afsnit A, i bilag D til direktiv Rådets 92/65/EØF, bortset fra afrikansk hestepest, især ved: a) at indtage en førerposition inden for hestesektoren i tæt kontakt med de relevante strukturer vedrørende væddeløbs- og konkurrenceheste med henblik på: i) at sikre tidlig varsling, skøn over risici og om muligt forudsige risici som følge af nye sygdomme og navnlig epidemiologiske situationer ii) at overvåge sygdomssituationen globalt og regionalt ved regelmæssigt at modtage feltprøver fra medlemsstater og tredjelande, der geografisk eller kommercielt er knyttet til Fællesskabet inden for handelen med dyr af hestefamilien eller produkter fremstillet af sådanne dyr b) at typebestemme og karakterisere antigener og genomer af patogener på grundlag af de i litra a), nr. ii), nævnte prøver, når det er relevant og nødvendigt, f.eks. med henblik på epidemiologisk opfølgning eller diagnoseverifikation, og i) straks meddele Kommissionen, den pågældende medlemsstat og det pågældende nationale/centrale laboratorium resultaterne af sådanne undersøgelser ii) fastslå de pågældende patogeners identitet, om nødvendigt i nært samarbejde med de af Verdensorganisationen for Dyresundhed (OIE) udpegede regionale referencelaboratorier c) at opbygge og vedligeholde en opdateret samling af patogener og stammer af disse patogener og en opdateret samling af specifikke sera mod hestesygdomme d) at få til opgave at gennemføre en kortlægning af de teknikker, der for øjeblikket anvendes i de forskellige laboratorier, med henblik på: i) at foreslå standardiserede test og testprocedurer eller referencesera til intern kvalitetskontrol ii) at udvikle nye diagnosticeringsprocedurer for at gøre import af dyr af hestefamilien sikrere og eksport af dyr af hestefamilien mere konkurrencedygtig e) at rådgive Kommissionen om alle aspekter vedrørende de hestesygdomme, der er opført i bilag A til direktiv 90/426/EØF eller omhandlet i kapitel II, afsnit A, i bilag D til direktiv 92/65/EØF, eller som er omfattet af anden EF-dyresundhedslovgivning; denne opgave omfatter rådgivning om eventuel vaccination, om de sundhedstest, der bør kræves i forbindelse med handel og import, eller om evaluering af nyudviklede vacciner og om spørgsmål vedrørende de forskellige hestesygdommes epidemiologi.
(5)

For at sikre, at der blev taget hensyn til de seneste oplysninger fra medlemsstaterne, og for at den videnskabelige rådgivning var baseret på så nøjagtige oplysninger som muligt, kunne den dato, der i artikel 29, stk. 2, i forordning (EF) nr. 1098/2007 er sat som sidste frist for den endelige beslutning om, hvorvidt de pågældende underafsnit skal udelukkes, ikke overholdes.
(1)

De referenter, der er udpeget af medlemsstaterne i henhold til artikel 10, stk. 1, i forordning (EØF) nr. 793/93, har vurderet de oplysninger, som producenter og importører har forelagt om en række prioriterede stoffer. Efter høring af disse producenter og importører har referenterne konstateret, at det med henblik på risikovurderingen er nødvendigt at pålægge disse producenter og importører at indgive yderligere oplysninger og udføre yderligere undersøgelser.
(1)

Det kan kræves, at producenter og importører af visse stoffer i den europæiske fortegnelse over markedsførte kemiske stoffer (Einecs) (2) meddeler alle tilgængelige oplysninger om et eksisterende stof og/eller udfører undersøgelser af det, hvis der er gyldige grunde til at antage, at stoffet udgør en alvorlig risiko for mennesker eller miljø. Stoffer, der er persistente, bioakkumulerende og toksiske, kan udgøre en sådan risiko.
Produktet skal tariferes under pos. 3701, fordi det er en ikke-eksponeret fotografisk plade, der er belagt med et lysfølsomt materiale (se Forklarende Bemærkninger til HS, pos. 3701).

Produktet skal eksponeres og fremkaldes for at blive en »fotomaske«, der anvendes til fremstilling af halvlederanordninger.

2. Et produkt, der består af en kvartsplade med en belægning af krom og måler 15 (L) × 15 (B) × 0,6 (D) cm, og som er blevet forsynet med kredsløbsmønstre på samme måde som eksponerede og fremkaldte fotografiske plader (såkaldt »fotomaske«). Produktet anvendes til fremstilling af halvlederskiver ved fotografisk overførsel af kredsløbsdiagrammer til skiver.

3705 90 90
(1)

I artikel 6 i forordning (EF) nr. 1788/2003 er det fastsat, at producenterne kan råde over en eller to individuelle referencemængder henholdsvis til leverance og til direkte salg, og disse mængder kan på behørigt begrundet anmodning fra producenten omregnes fra den ene referencemængde til den anden alene af medlemsstatens kompetente myndighed.
(2)

Ansøgningen omhandler ændring af varespecifikationen for så vidt angår beskrivelsen af varen, gennem en forhøjelse af slagtekropsvægtklassen for »Ternasco de Aragón« til mellem 8 kg og 12,5 kg i stedet for en vægtklasse mellem 8,5 kg og 11,5 kg. Angivelsen af vægten ved slagtningen er også udgået, da der er tale om en kvalitetsparameter, som er en gentagelse af den kontrollerede parameter, som udgøres af slagtekroppens vægt.
(7)

Kommissionens forordning (EF) nr. 430/2005 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2006 skal anvendes ved indberetning af data, og anvendelsen af en delstikprøve til indsamling af data om strukturelle variabler (2) indeholder den harmoniserede liste over de variabler, der skal anvendes ved indberetning af dataene fra 2006. Det er imidlertid nødvendigt at ændre den harmoniserede liste fra 2009 for at tage højde for ændringerne i to variabler (fagområde for højeste fuldførte uddannelsesniveau og månedlig indtægt fra hovedbeskæftigelse), ændre dataene i kolonnen vedrørende indberetning i overensstemmelse hermed og korrigere filterfejl og -udeladelser vedrørende andre variabler. Kommissionens forordning (EF) nr. 430/2005 bør derfor ophæves med virkning fra den 1. januar 2009.
a)

Flytning: — Referenceperioden er »de efterfølgende seks måneder«. Hvis husstanden af flere grunde forventer at flytte i referenceperioden, angives den vigtigste grund — Udsættelse/udlæg: tvunget til at flytte af juridiske grunde — Økonomiske problemer: problemer med at betale husleje/renter og afdrag — Familiemæssige grunde: ændringer i ægteskabs-/partnerskabsstatus, for at stifte eget hjem, for at følge partner/forældre, for at opnå bedre skole- eller plejeforhold for børn eller andre forsørgede — Arbejdsmæssige grunde: start i nyt job eller flytning af eksisterende arbejdsplads, er arbejdssøgende eller blevet fyret på grund af omstrukturering, for at være tættere på arbejdspladsen/få bedre transportmuligheder, pensionering — Andre grunde: boligmæssige grunde (ønsker at skifte bolig eller besiddelsesform, ønsker nyt eller bedre hus/ny eller bedre lejlighed, søger bedre nabolag/område med mindre kriminalitet), studiemæssige grunde (start på eller afslutning af uddannelse på universitet/højere læreanstalt), sundhedsmæssige eller andre grunde.
(2)

I retningslinjerne for beskæftigelsen (2005-2008), der er vedtaget ved Rådets beslutning 2005/600/EF (2), i Europa-Kommissionens meddelelse »En køreplan for ligestilling mellem kvinder og mænd« (3) og i den europæiske ligestillingspagt (4) opfordres medlemsstaterne til at træffe foranstaltninger til at skabe bedre balance mellem arbejde og privatliv for alle og i denne forbindelse tilbyde bedre børnepasning og bedre pasningsfaciliteter for andre plejekrævende personer og fremme forældreorlov for både kvinder og mænd. For at kunne måle virkningen af de nyeste politikker inden for dette område er det derfor vigtigt at indsamle relevante data via ad hoc-modulet for 2010.
3.

I alle tilfælde: a) hvis det er relevant, variationer mellem forskellige batch b) anvendte analysemetoder c) hvis det er relevant, en sammenfatning af de gennemførte undersøgelser af produktionsbetingelser, variationer mellem forskellige batch, og analyseprocedurer og af resultater og konklusioner af stabilitetsundersøgelser samt konklusioner vedrørende opbevaringsforhold og holdbarhed d) hvis det er relevant, de relevante data og begrundelsen for, at den bestanddel, som sundhedsanprisningen vedrører, foreligger i en form, som menneskets krop kan udnytte e) hvis absorption ikke er nødvendig for at frembringe den anpriste virkning, f.eks. for plantesteroler, kostfibre og mælkesyrebakterier, de relevante data og begrundelsen for, at bestanddelen når frem til det ønskede sted (target site) f) alle tilgængelige data om faktorer, der kan have betydning for absorptionen eller anvendelsen i kroppen af den bestanddel, som sundhedsanprisningen vedrører.
(1)

Ved direktiv 2004/36/EF indføres der en harmoniseret tilgang til en effektiv håndhævelse af internationale sikkerhedsstandarder i Fællesskabet, i og med at reglerne og procedurerne for rampeinspektioner af tredjelandes luftfartøjer, der lander i lufthavne i medlemsstaterne, harmoniseres. Det fastsættes, at medlemsstaterne efter en harmoniseret procedure skal foretage rampeinspektioner af tredjelandes luftfartøjer, der mistænkes for ikke at opfylde de internationale sikkerhedsstandarder, og som lander i en af deres lufthavne, som er åben for international lufttrafik, samt deltage i indsamling og udveksling af oplysninger om gennemførte rampeinspektioner.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 18. september 2007, at det pågældende præparat af tørrede, dræbte celler af bakterien Paracoccus carotinifaciens (NITE SD 00017), der er rig på røde carotenoider, ikke har skadelige virkninger på dyrs eller menneskers sundhed eller på miljøet, og at det påvirker animalske produkters egenskaber positivt (2). Det blev endvidere konkluderet, at det pågældende præparat ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA har fremsat en anbefaling om maksimalgrænseværdierne for restkoncentrationer. EFSA mener ikke, at der er behov for særlige krav vedrørende overvågning, efter at præparatet er bragt i omsætning. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(102)

Undersøgelsen viste, at dumpingen i UP var under bagatelgrænsen. Undersøgelsen viste også, at der ikke er grund til at tro, at produktionsmængden i Norge vil stige i et omfang, der ligger over den almindelige vækstrate og således medføre en betydeligt større eksport fra Norge til Fællesskabet. Undersøgelsen viste endvidere, at risikoen for et betydeligt fald i de norske eksportpriser, som vil indebære dumping, er begrænset i den nærmeste fremtid, hvilket hovedsageligt skyldes, at en betragtelig overproduktion i Norge, som kan udløse et sådant prisfald, ikke forventes. Navnlig var den normale værdi, som fandtes at ville forblive stabil efter al sandsynlighed, betydeligt lavere end eksportprisen i UP, dvs. at normale variationer, der skyldes, at markedet er præget af udsving, og dermed midlertidige fald i eksportprisen sandsynligvis ikke automatisk vil medføre dumping. Sluttelig blev det anset, at den ændrede situation for den norske akvakultursektor, som er blevet meget rentabel, og hvis aktier handles på børsen, samt den betydelige rolle, som norsk ejede produktionsanlæg spiller i Fællesskabet, har bevirket, at fornyet dumping i den nærmeste fremtid er usandsynlig. Af ovennævnte årsager blev det konkluderet, at sandsynligheden for fornyet dumping er ringe og ikke berettiger opretholdelse af de gældende antidumpingforanstaltninger.
DA Den Europæiske Unions Tidende L 189/1

RÅDETS FORORDNING (EF, EURATOM) Nr. 672/2008

af 8. juli 2008

om tilpasning af justeringskoefficienterne for vederlag og pensioner til tjenestemænd og øvrige ansatte ved De Europæiske Fællesskaber

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til protokollen vedrørende De Europæiske Fællesskabers privilegier og immuniteter, særlig artikel 13,

under henvisning til vedtægten for tjenestemænd ved De Europæiske Fællesskaber og til ansættelsesvilkårene for de øvrige ansatte ved Fællesskaberne, som fastsat ved Rådets forordning (EØF, Euratom, EKSF) nr. 259/68 (1), særlig artikel 63 og 64, artikel 65, stk. 2, artikel 82 og bilag VII, XI og XII til vedtægten og artikel 20, første afsnit, artikel 64 og 92 i ansættelsesvilkårene for de øvrige ansatte,

under henvisning til forslag fra Kommissionen, og

ud fra følgende betragtning:

I perioden fra juni til december 2007 har der været en væsentlig stigning i leveomkostningerne i Bulgarien, Estland, Letland, Litauen og Rumænien, og justeringskoefficienterne for vederlag til tjenestemænd og øvrige ansatte bør derfor tilpasses —

UDSTEDT FØLGENDE FORORDNING:

Artikel 1

Med virkning fra den 16. november 2007 fastsættes de justeringskoefficienter, der i henhold til vedtægtens artikel 64 finder anvendelse på vederlag til tjenestemænd og øvrige ansatte, der gør tjeneste i et af de nedenfor anførte lande eller på et af de nedenfor anførte tjenestesteder, således:

— Bulgarien 69,7

— Litauen 77,4.

Artikel 2

Med virkning fra den 1. januar 2008 fastsættes de justeringskoefficienter, der i henhold til vedtægtens artikel 64 finder anvendelse på vederlag til tjenestemænd og øvrige ansatte, der gør tjeneste i et af de nedenfor anførte lande eller på et af de nedenfor anførte tjenestesteder, således:

— Estland 83,6

— Letland 83,6

— Rumænien 78,8.

Artikel 3

Med virkning fra den første dag i måneden efter offentliggørelsen af denne forordning i Den Europæiske Unions Tidende fastsættes justeringskoefficienterne, der i henhold vedtægtens bilag VII, artikel 17, stk. 3, finder anvendelse på overførsler for tjenestemænd og andre ansatte, således:

— Bulgarien 61,4

— Estland 80,8

— Letland 78,8

— Litauen 71,5

— Rumænien 72,9.

Artikel 4

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. juli 2008. På Rådets vegne C. LAGARDE Formand

(1) EFT L 56 af 4.3.1968, s. 1. Den danske specialudgave: serie I, kapitel 1968 (I), s. 30. Forordningen er senest ændret ved forordning (EF, Euratom) nr. 420/2008 (EUT L 127 af 15.5.2008, s. 1).
(4)

Den Europæiske Fødevaresikkerhedsautoritet (EFSA) konkluderede i sine udtalelser af 1. februar 2007 og 30. januar 2008 (2), at enzympræparatet 6-fytase (Quantum Phytase) produceret af Pichia pastoris (DSM 15927) ikke har skadelige virkninger på dyrs eller menneskers sundhed eller på miljøet, og at det effektivt forbedrer fordøjeligheden af foderstoffer ifølge de data, ansøgeren har fremlagt. Det blev endvidere konkluderet, at produktet er lettere irriterende og hudsensibiliserende, og at det muligvis kan sensibilisere luftvejene. EFSA mener ikke, at der er behov for særlige krav vedrørende overvågning efter markedsføringen. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
1.

Maskemåleren skal: a) ved måling af maskestørrelsen i fiskenet automatisk levere en målekraft i længderetningen b) have to kæber, én fast og én bevægelig, hver 2 mm tykke, med afrundede kanter med en krumningsradius på 1 mm, så kæberne let kan glide hen over tråden som vist i figuren nedenfor c) være elektrisk drevet; hvis den er batteridrevet, skal den kunne foretage 1 000 maskemålinger i træk uden genopladning d) kunne påvirke maskerne med en forudvalgt kraft i længderetningen i intervallet 5-180 N med en præcision på 1 N e) have et indbygget system til måling af den anvendte kraft f) kunne strække en maske med en konstant hastighed på 300 ± 30 mm/min. ved hjælp af den bevægelige kæbe g) kunne måle masker fra 10-300 mm og have udskiftelige kæber, så den kan bruges på både små og store masker h) have en målepræcision på 1 mm i) være af solid konstruktion, der ikke bøjer ved belastning j) være let og robust og veje højst 2,5 kg k) være fremstillet af materialer, der er resistente mod rust under marine miljøforhold l) være vand- og støvtæt efter standard IP56 (1); m) være funktionsdygtig ved temperaturer på mellem – 10 °C og + 45 °C n) kunne modstå temperaturer på mellem – 30 °C og + 70 °C under opbevaring og transport o) styres af software, der indeholder en funktionsmenu og gør, at måleren foretager selvtest af elektronikken og de mekaniske dele, når den tændes p) på et indbygget display vise, at den er klar til brug, og, hvis den ikke skulle være klar til brug, vise en fejlmeddelelse og slukke q) kunne betjenes med én hånd og være forsynet med udvendige funktionstaster r) på et indbygget display vise hver enkelt måling, antal målinger pr. serie og gennemsnitsværdi i mm s) lagre oplysninger om mindst 1 000 målinger i hukommelsen med mulighed for at overføre data til en computer t) have en funktion til beregning af den gennemsnitlige maskestørrelse afrundet til nærmeste 0,1 mm u) have en software, der automatisk vælger den længste diagonal i hver maske, så den gennemsnitlige maskestørrelse i kvadratmaskenet kan beregnes v) lagre dataene fra alle målinger.
(2)

Formålet med ansøgningen er at ændre varespecifikationen ved en tilføjelse af kalkunracen dinde bronzée til salg i udskårne stykker hele året. Der er også behov for at angive nærmere oplysninger om denne race, opdrætsgruppernes størrelse og anvendt foder.
(2)

Ved eksportrestitution skal der tages hensyn til kvaliteten af det forarbejdede kornprodukt, for hvilket der gives restitution, for at undgå, at offentlige midler bidrager til eksport af produkter af ringe kvalitet. Derfor er det nødvendigt at opstille en nøjagtig og i hver medlemsstat gældende definition af det korn, for hvilket den restitution skal ydes, der gives for »afskallet korn« og for »afrundet korn«.
(5)

For produkter henhørende under KN-kode 1601 00 99 og 1602 49 19 bør der indføres en yderligere kvalitet, som ikke indeholder fjerkrækød, og hvor kvalitetskravene er højere, hvilket i givet fald giver mulighed for at begrænse ydelsen af eksportrestitutioner til denne type produkter, såfremt de mængder, der ansøges om eksportlicenser for, overstiger eller risikerer at overstige de traditionelle mængder.
(87)

Ifølge de interesserede parter, der påberåbte sig anvendelsen af princippet om ikke-forskelsbehandling, blev det i forordning (EF) nr. 2005/2006 konstateret, at dumpingimporten af PSF fra Taiwan og Malaysia havde forårsaget skade. Det er blevet påstået, at »grunden til, at disse to kilder for import af PSF ikke blev pålagt antidumpingtold er ikke, at Kommissionen efterfølgende ville have konstateret, at importen af PSF fra Malaysia og Taiwan ikke blev indført til dumpingpriser eller ikke medførte skade …«. Det er desuden blevet påstået, at Kommissionens beslutning om at ophæve antidumpingtolden på importen af PSF fra Malaysia og Taiwan fra den 22. juni 2007 omstøder opretholdelsen af antidumpingtolden på importen af PSF fra andre lande, til trods for, at man konstaterede, at denne import foregik til dumpingpriser og forårsagede skade.
(3)

Ansøgerne har forelagt umiddelbare beviser for, at grundlaget for indførelsen af foranstaltninger er ændret, og at disse ændringer er af varig karakter. Ansøgerne hævdede og forelagde umiddelbare beviser for, at deres priser ved salg til markedet i Fællesskabet er steget betydeligt og væsentligt mere end hjemmemarkedspriserne og produktionsomkostningerne i Norge. Ansøgerne hævdede desuden, at dette ville medføre, at dumpingen falder til et niveau, der ligger væsentligt under niveauet for de gældende foranstaltninger, og at opretholdelse af foranstaltningerne på det nuværende niveau derfor ikke længere er nødvendigt for at modvirke dumpingen. Disse beviser blev anset for at være tilstrækkelige til at berettige indledning af en procedure.
Ved resolution 61/105, som blev vedtaget af De Forenede Nationers generalforsamling den 8. december 2006, enedes det internationale samfund om, at der er et presserende behov for at vedtage foranstaltninger for at beskytte sårbare marine økosystemer mod de ødelæggelser, som bundfiskeri forårsager, og at dette fiskeri bør reguleres strengt inden for rammerne af regionale fiskeriforvaltningsorganisationer eller -aftaler eller af de enkelte stater over for de fartøjer, der fører deres flag, og som fisker i områder, der ikke reguleres af nogen organisation eller aftale.

Generalforsamlingen har udstukket retningslinjer for, hvilken form for foranstaltninger der bør vedtages med henblik herpå. Det arbejde, der er udført inden for FAO for at udvikle internationale retningslinjer for forvaltningen af dette fiskeri inden for rammerne af adfærdskodeksen for ansvarligt fiskeri, er også af stor relevans for udformningen og vedtagelsen af sådanne foranstaltninger samt for medlemsstaternes gennemførelse af dem.